Hejsa Min arabervallak på 14 år er endelig kommet i gang igen efter en lang sommerferie og lidt halte ben. Han har været redet som normalt i godt halvanden måneds tid nu, og det går fint. Han er fin at ride og jeg mærker ikke noget usædvanligt. Han er selvfølgelig ikke helt i topform endnu og er derfor heller ikke helt så smidig endnu, men han er altid glad for at arbejde og gør sit bedste. Jeg har dog lagt mærke til at når han drejer/bøjer halsen til højre for fx at kigge efter noget giver det af og til et lille knæk i hans hals/nakke. Samme lyd som når vi knækker fingre. Jeg får ham til at dreje halsen til hver side dagligt så meget som han kan ved at lokke med en gulerod og selvom det giver det knæk, virker han ikke som om han er generet af det. Det er mest tli højre, men også af og til, til venstre. Er det noget jeg skal være bekymret over? Jeg overvejer at få vores massør til at se på ham eller evt en kiropraktor. Hilsen Kristine
Jeg vil da helt klart foreslå dig at få din hest set efter, det er ikke sikkert at det generer ham nu, men jeg synes da bestemt det er bedre at forebygge en helbrede. Kan du stoppe en evt. skader er kommer til at give problemer senere er det da langt at foretrække. jette
Vi har været ude at kigge på et lille føl på 3 mdr. Det er anden gang vi har været ude og se det nu. Første gang så vi ham kun ude på folden, anden gang så vi ham på plant underlag. Anden gang lagde jeg især mærke til, at han står snævert bagtil. Han er ikke direkte kohaset, hvor kun haserne støder sammen. Benene er lige fra haserne ned til koderne, men så drejer koden/hoven en smule udad. Jeg er i tvivl om hvor meget dette egentlig betyder for føllet på længere sigt?? Har spurgt to dyrlæger nu, hvor den ene sagde at det kunne hun ikke udtale sig om. Den anden sagde det ikke betød alverden når det var som jeg beskrev. Beslagsmeden siger at det skal rettes nu, inden den bliver for gammel, og kunne måske give problemer senere hen i holdbarheden hvis det ikke blev rettet. Hvad er jeres erfaringer?? Mvh Janni
Jeg ville lytte til smeden, det er trods alt ham der skal rettet ind, når følle bliver større og måske har nogle problemer. Noget andet er at føl sagtens kan rette sig, men det er ikke lige til at sige hvormeget og hvordan, derfor synes jeg det er vigtigt at være på forkant. jette
Min smed sagde at skulle han rettes, så var det helt klart nu det skulle gøres, hvilket jeg egentlig godt vidste pga. vækstlinjerne, men var i tvivl om hvor meget der kunne gøres ved sådan én som ham her. Næste problem er så, at sælger ikke selv kan se der er noget, og ifølge sælger har føllet kun fået ros af smed og dyrlæge? Ja sådan vil nogle sælgere nok altid sige for at få solgt, kunne man fristet til at tro, men sælgeren her virker på mig fuldstændig ærlig omkring alt vedr. føllet, og tror vitterligt ikke de selv kan se det. De bor desværre lidt for langt væk til min egen smed kan se den... lurede lidt på om man skulle optage noget video af den og vise min smed? Mvh Janni
Man skal huske at når en unghest lægger til i bredden, så vil tæerne langsomt blive tvunget indad. Dvs hvis et føl står med tæerne lige fremad, så vil det som færdigudvokset få tæerne indad. Hvis tæerne vender lidt udad, så vil de ende med at vende lige fremad.
Tak Charlotte, det var yderst brugbar information  Mvh Janni
Nå, dyrlægen var ikke helt enig. Det kommer an på hvordan den sætter hoven i skridt. Så vi må afsted og optage en lille video og sende til dyrlægen. Mvh Janni
min plag er også snæver bagtil. Fandt det her, hvor der står, det er genetisk betinget.  Bagbenet er roteret udad, således at hasespidserne i stedet for at pege lige bagud peger ind mod hinanden. Genetisk betinget. Der var en undersøgelse engang, der viste, at de kohasede hyppigere fik spat, men det er modbevist igen, så det siger nok ikke så meget.
Tænk jeg troede faktisk at kalve knæet og kohaset var det samme? Ud fra billederne var vores dyrlæge ikke afskrækket umiddelbart, men det hele afhang af hvordan den satte hoven når den gik. Satte den hoven plant, og hoven pejede fremad var det ok, men pejede spidsen ud til siden, så var det knapt så godt. Og som jeg husker det, så sætter den hovene plant med med spidserne pegene ud til siderne  Prøver lige at sætte et billede ind... det så værre ud da jeg så den anden gang på asfalt. Mvh Janni
Som Charlotte skriver, retter de sig ofte en del, så pas på med at evt. få den rettet helt op nu, så den ender med at blive indfodet som voksen. Jeg snakkede engang med en dyrlæge, der sagde at de fleste heste går lidt udad på bagbenene og at det er helt ok, sålænge det kun er lidt. Derimod holder de ikke til at være indfodede, - altså når vi snakker bagben. Udfra billedet synes jeg ikke det ser slemt ud overhovedet, men det er selvfølgelig svært at vurdere udfra ét billede.
Ja, men som jeg også skrev, så var det værre da vi så den på asfalt... det var uanset hvordan vi vendte og drejede det lille pus, så vendte "tæerne" udad, som sagt noget værre end hvad der ses på dette billede  Problemet er jo så åbenbart at det afhænger af hvilken vej hoven peger når den går, og ikke kun når den står. Dyrlægen var nemlig heller ikke bekymret over dette billede, men igen afhang det hele af hvordan den gik. Mvh Janni
Vi fik føl på tørvebund med spånetop sidste år - fast men affjedrende.
Jeg nok af den mening står hestene på halm skal der tages klatter ca 3 gange ugeligt og en gang om ugen fjernes tismøget og "lettere bund" for ellers bliver det simpelthen for klamt. Hestene skal os have rent halm ind hver dag så den har masser af madres. Nu står min selv på spåner og heldigvis er der på mit opstaldningssted at man SELV skal muge ud og det synes jeg helt klart os bedst om for jeg er perfektionist   De får 2 spåner i lige uger og 1 i ulige uger og det helt fint. Jeg har altid en 2-3 spåner i overskud hver måned som jeg så enten sælger eller bare lader stå  Jeg glad for spånebunden, man kan sagtens lave god bund af spåner (der skal muges hverdag) så længe man sørger for at have NOK spåner derinde. Mange heste på spåner står lige på en bund der er max 3 cm og det synes jeg er synd   Da det må være utrolig meget pres på deres ben og når de lægger ned. Min står i hvert fald på en ordenlig omgang 30 cm bund 
Jamen så spørg jeg lige dumt, men hvordan får I en bund fast når I samtidig muger i bund hver dag. Jeanette: Jeg ville aldrig byde mine heste en "lille" del af en boks som spåner og træpiller og resten skulle være beton. Det er simpelthen for koldt for mig. Jeg er vokset op med halm i boksen og har kun super gode erfaringer, har som nævnt et par gange aldrig problemer med hove osv.
Der kom lige et par indlæg mens jeg selv skrev... Jeg kom til at tænke på tidl. tråde omhandlende spåner, træpiller og andre "in" materialer til at smide i boksen. Alle praler med at der er en helt fantastisk sugeevne i spåner, træpiller osv. Men det det nu suger så fantastisk, hvorfor skal der så muges i bund hverdag???
kan ikke lade være med at tænke på en støre engelsk undersøgelse. Den viste at heste på halmbund havde mindre end 1 % chance for at få stress og mavesår. Hvorimod at andre bundtyber lå det mellem 10 og 15 %. Der var så også en masse andre tal for dem som så havde grene, planker, reb og andre former for lege/bide ting. Kan desværre ikke huske helt hvor jeg læste det, men mener det var i eqiupage Lene H: du har helt ret  heste sælges
Det gør man ved at man altid sørger for der masser af spåner inde i boksen. Man tager klatterne og sorterer det ordenligt. Tager tispletterne. Så snart der begyndt at komme for få spåner kaster man en ny ind. Så vil der altid være nok og tyk bund, når man ikke er nærrig med spånerne.
Lene: Træpiller skal netop ikke bundmuges, de suger al urinen og tørrer så igen igen, så ammoniak er der intet af  Der skal kun tages klatter hver dag og toplaget skal rettes, dvs også de poppede tissepletter  Det er halm jeg personligt mener der skal muges i bund hver dag  Og nu byder jeg ikke mine heste hverken boks eller at blive lukket inde, de har frit valg mellem at stå på træpillerne, beton, eller udenfor på græsset, hvor de snildt kan finde tørre steder i læ for blæst grundet træer... Man bliver faktisk overrasket over hvor meget de vælger at stå og sove på betongulvet... Selv da der var halm i starten, da jeg flyttede derud, stod hestene yderst sjældent i halmen, de stod hellere på gulvet i skygge, og de spiste slet ikke af det heller... Det var kun min der midt i middagsheden kunne finde på at ligge sig derind... Deres seng som den ser ud nu.... Og hele løsdriften, lige da træpillerne var fyldt derind og fyldte noget mindre, da de ikke var knust endnu... Og så er det åbenbart dejligt at rulle sig i  Tinnitot: Den undersøgelse syntes jeg ringer en klokke... Mener der i den undersøgelse ikke var taget højde for hvor meget hø de fik/ikke fik og hvor meget/lidt de kom på fold... Så den kunne jeg ikke bruge til noget... Alle faktorere skal med, hvis en undersøgelse skal kunne holde bruges til noget håndgribeligt..
ja vi muger ud hver 14. dag med bobkat.Fronten kan åbnes op,så let er det !!. De får en masse halm hver dag,god tyk madras.Når der muget og fejet,støes der spåner + staldren,der suger den fugt der er på gulvet, derefter masser af halm. Vores bokse er MEGET store ,nogle 25 m2 andre 16 m2,så det letter arbejdet at muge ud hver 14. dag og bare stø hver dag.
Nej det er meget muligt at jeg er en "ond" hesteejer der både smider mine heste i boks og så endda på halm, men ikke om jeg fatter hvorfor I mener der skal bundmuges bare fordi de står på halm.
Mine heste står på halm og det vil de altid gøre, såfremt jeg har mulighed for det. Og de står på et ordentligt lag, så urin kan dræne væk og hestepærerne falder igennem. Jeg muger når jeg har tid - nogle gang hver dag og andre gange kun en gang om ugen. Det vigtigste er, at hesten altid har så meget halm, at toplaget er tørt og 'fluffy'. Og de får masser af hø og wrap, så de spiser minimalt halm. Mine heste er på fold fra det bliver lyst til det bliver mørkt - på nær tiden, hvor de bliver redet. Spåner og alt andet bør forbeholdes den syge hest. Heldigvis bliver vi 'halm-elskere' bakket op af en dansk undersøgelse, som vakte international opsigt i det meste af hesteverdenen.  LÆS SELV DET VIDENSKABELIGE BEVIS, inden du fortsætter kritikken af os, der har heste på halm: A recent study investigated the night time behaviour of horses stabled with a bedding of either straw or wood shavings. The researchers were particularly interested in how long the horses spent lying down, either with their feet tucked under them (sternal recumbency) or lying down flat (lateral recumbency). Horses were observed between the hours of 10pm and 5.30am using time-lapse video recordings. Data was collected on lying down and rising behaviour, as well as the frequency and duration of periods spent lying down. Most time spent lying down was the period from midnight until early morning.   There was no difference in the time spent in sternal recumbency between those horses bedded on straw and those on shavings. Previous studies have shown that sleep can be divided into 2 stages, slow wave sleep (SWS) and paradoxial sleep (PS). Horses normally fall asleep while standing up and they enter SWS during which the muscles gradually relax. If the horse is feeling comfortable in its environment it will lie down in sternal recumbency and drift further into SWS with further relaxation of the muscles. The horse may then lie down flat to enter PS where the muscles are totally relaxed, that is, there is virtually no muscle tone. An important point about sleep cycles is that the horse must lie down flat to complete a sleeping cycle that includes PS. If a horse cannot, or choses not to lie down then it can rest in SWS but cannot achieve the total relaxation of PS. Paradoxial sleep is sometimes termed the sleep of the body because of the general muscular relaxation whereas SWS is known as the sleep of the mind. Findings from Other Studies Regarding Bedding
HOLD da op, hvor har vores forfædre dog været nogle uvidende og onde hestemennesker, siden de - alle som én - har holdt deres heste på halm...  Jeg synes da, det er en god ting, at man har "opfundet" andre materialer, der er gode for hestene at stå i og ligge i.. det er jo gjort i forbindelse med større viden om heste og i henhold til hestenes behov. Hvordan man så "behandler" bund og daglig rengøring, er vel op til den enkelte selv.. I den stald jeg arbejde i i Tyskland, fjernede vi klatter 3 gange dagligt og gav nye spåner efter behov - mugede kun i bund 1 gang om måneden (og SÅ var den glat i et par dage). Hvis jeg selv havde bokse med spåner idag, ville jeg absolut ikke have TID til dette (udmugning 3 gange dagligt), da jeg har fuldtidsarbejde, 7 heste i stalden hjemme, en søn og gerne vil have tid til at have hestene i hænder også.. Mine står i halm, de har store 5 x 4 meter bokse med rist i bunden, og der går en del halm til   men ok.. de får ny strøelse hver dag, og vi muger ud ca. 2 gange i løbet af vinteren. (De står inde om vinteren fra 8-9 aften til 6 morgen, på døgnfold om sommeren med adgang til løsdrift.) Min DV hoppe er dog lidt en knold, for hun æder stort set AL halm i boksen i løbet af natten, lige gyldigt hvor meget jeg giver hende af hø, mineraler, vitaminer osv. (hun kunne i hvert fald få stress af at stå på spåner).De har super lækre, tørre madrasser også om morgenen, når de bliver lukket ud. Vi har heller ikke problemer med luft eller andet, men vi har også en "kold" stald med 8 meter op til loftet... Jeg har det absolut ikke dårligt med at bruge halm - prisen har da også en afgørende pris... Jo, hvis jeg havde en enkelt hest opstaldet på et ridecenter, og hvor jeg ville have muligheden for brug af anden strøelse som tørv/spåner med en form adgang til strå og for anden aktivering/tilskud, så ville jeg da helt sikkert overveje det, og derefter med sund fornuft tage mig af rengøringen i boksen, alt efter behov... Som nævnt i et tidligere indlæg, gør vi vel (forhåbentligt) som heste-ejer hvad vi kan, for at vores heste har det godt! Det tror jeg i hvert fald I alle herinde har et stort ønske om.... At man så har forskellige holdninger og meninger omkring et emne som dette? Danmark er et - tildels - frit land... og hvis nogen af os ser decideret "dyremishandling", så tager vi os forhåbentligt af problemet og får det meldt til de rette instanser. Tror, dette emne er næsten lige så brand-varmt som emnet foder! Mvh Helle
For mange år siden da jeg havde hest i boks og på halm, mugede jeg også hver dag, men ikke i bund, jeg gjorde det på den "rigtige" måde, så der er god bund, men helt rent. Alt i boksen sorteres, der rene halm lægges i et hjørne, det næsten rene i et andet hjørne og det lidt beskidte i det næste hjørne - resten fjernes. Så strøes med først det mindst rene, så det næsten rene, sidst det rene - alt strøes på kryds, så der ikke kommer "huller" i bunden. Derefter ren halm øverst - sådan en nymuget boks har ca. 30 cm halm og det tager pænt lang tid at ordne den. Jeg tror det er derfor "folk" bundmuger i halm dagligt - det er meget nemmere og fortæl mig ikke at de heste ikke nærmest ligger på betonen - for de har garanteret ikke 30 cm halm. De sidste snart 20 år har jeg haft heste i løsdrift og prøvet forskellige former for strøelse af - hestene er klart gladest for halmen og der bliver muget efter behov, ca. hver 2. - 3. måned og ikke i hård frost. Jeg har ingen lugt, fugt eller hovproblemer overhovedet. Mit kriterie for om hestenes løsdrift er ok, er om jeg selv ville lægge mig og sove i den - hvis den er indbydende nok til mig er den også god nok til hestene. At nogen så kommer med masser af argumenter og alligevel skriver : "Så jeg vægter minimal tid på udmugning" - det kan godt undre mig, når tråden ellers handler om hestevelfærd. Men jeg udtaler mig så også kun om det jeg har praktisk erfaring med og skriver ikke en masse om hvad jeg mener er godt, inden jeg har prøvet det ordentligt af.
Sikke mange forskellige holdninger der er til strøelse og udmugning  Jeg synes nu ikke en halmmadras bliver ulækker fordi der ikke bliver muget hver dag, men det hænger måske også sammen med, at jeg selv bruger halm madrasser og kun muger med Staldcat (bobcat) hver 4. uge  Der er 2 grunde til, at jeg har valgt halm: 1. Jeg kan få det til presseprisen, da landmanden ellers bare ville snitte det. 2. Hestene har altid adgang til stråfoder. Mit wrap er desværre for proteinholdigt til at de kan have fri adgang. Påstandende om, at hesten får sur stråle og andre dårligdomme af halmmadrasser, kan jeg slet ikke nikke genkendende til. Jeg har aldrig sur stråle, flækkede hove, muk eller andre skavanker hos mine heste - jeg tror på, at fodringen er vigtigst når det handler om hove! Selvfølgelig skal hestene ikke stå i @!#$, men det behøver de jo heller ikke at gøre fordi man har madrasser. Jeg bruger et lag fra en minibig pr. dag til at strø boksene op med og jeg synes ikke selv mine bokse ser ulækre ud. Det ville jeg da aldrig byde mine heste! Mht. lugtgener, er det heller ikke noget jeg synes min stald er plaget af. Heste der fodres ordentligt lugter jo ikke. Selvfølgelig lugter det af @!#$, når man kommer ned i madrassen under udmugning, men da er hestene jo ude og til daglig mærker man intet til lugt gener - heller ikke helt nede ved madrassen. Tværtimod er madrassen dejlig varm, det synes jeg er endnu et plus. Personligt synes jeg, at man bør have madrasser, hvis man vælger at strø med halm, da hestene ellers ligger alt for tæt på betonen, det er både for koldt, men også for hårdt, de har jo store tunge knogler. Kan man ikke affinde sig med madrasser, bør man vælge et andet underlag.
Her hos os muger vi kun ca. 1 gang om måneden. Årsagen hertil er for det første tidsfaktoren. Dernæst skal mine heste under ingen omstændigheder stå på beton og det kan ikke undgås hvis man muger dagligt og fjerner alt det "nogle" kalder ulækkert. Jeg kan helt ærligt ikke se problemet i, at have heste stående på dybstrøelse, vores bokse blive jævnet hver dag og der bliver strøget i rigelige mængder 2 gange dagligt. Når jeg muger fjerner jeg heller ALDRIG alt det som nogen kalder ulækkert, da mine heste som tidligere sagt ikke skal stå på beton og ej heller fryse. Jeg har på ridecentre, hvor jeg har haft min gang observeret, at de steder der bruges alternativ strøelse generelt ikke har "pæne" bokse, selvfølgelig er der de renlige heste, men når det så er sagt ja så er der mange på eksempelvis træpiller el lign. som får muget hver dag, der står i @!#$ og urin og på ingen måde så tørt og varmt som mine heste. I min verden er det da også logik, at en boks hvor underlaget er en madras ikke kan væltes rundt på samme måde, som en boks hvor der muges dagligt. Ergo står hesten mere tørt på madras hvis der strøs godt.
Jeg vil mene at det kommer helt an på hvilken strøelse man bruger, hvor tit der skal muges ud. Mine 3 står på halmpiller og spåner og der muger jeg klatter ud hver dag. Ca. 1 gang ugentligt tager jeg lidt ekstra ud fra hvor de tisser osv. (Jeg muger kun alt ud en gang om året, således at der er en passende madras hen over vinteren). Mine heste er min. ude 12 timer om dagen også om vinteren. Jeg har før haft heste stående på rideskole, hvor der blev muget 1-2 gange om ugen hvor hestene stod på halm, og der blev strøet hver dag. Jeg synes sagtens at det kunne forsvares at gøre det på den måde, men af hensyn til mødding og arbejdet i det, skal jeg ikke have mine heste til at stå på halm her hjemme ihvertfald. Indtil i foråret gik mine på halm i deres løsdrift (som de bruger om dagen) Men da vi tømte den i sommer besluttede vi at fylde den med sand i stedet for, og det fungerer godt indtil videre. Det er nemt at tage klatter i, og hestene er faktisk flinke til ikke at svine så meget derinde.
Jeg har altid muget dagligt uanset underlag i 9 ud af de 10 år jeg har haft egen hest(e). Jeg har været fuldstændig hys med det! Og troligt muget 7 dage om ugen. Men de sidste par år må jeg indrømme, at jeg er begyndt at se fordelen i at lade hesten have lidt bund, når man har mere end 1 hest. Det kræver selvfølgelig rigeligt rent halm dagligt. Hvis man sørger for RIGELIGT rent halm, står de tørt og lækkert. Men jeg muger 1 gang ugentligt, hvor alt vådt i bunden og alle pærer kommer ud. Om sommeren sørger jeg for at muge oftere af hensyn til fluer/lugt gener, men da står hestene jo oftest mest ude.